“ดองกี้โฮเต้” ขนทัพสินค้าญี่ปุ่นเอาใจนักช้อป! เปิดตัวสาขาแรกใจกลางทองหล่อ 22 ก.พ.นี้
“ดองกี้โฮเต้” ขนทัพสินค้าญี่ปุ่นเอาใจนักช้อป! เปิดตัวสาขาแรกใจกลางทองหล่อ 22 ก.พ.นี้
20 ก.พ. 2562

ผู้สื่อข่าวรายงานว่า ในวันที่ 22 ก.พ.นี้ Don Quijote (ดองกี้โฮเต้) หรือห้างสรรพสินค้าชื่อดังในประเทศญี่ปุ่น เตรียมเปิดตัวอย่างเป็นทางการแล้วในประเทศไทย โดยตั้งอยู่ที่ DONKI MALL THONGLOR บริเวณซอยทองหล่อ 10 โดยจำหน่ายสินค้าหลายประเภท ทั้งของแบรนด์เนม ของใช้ในชีวิตประจำวัน เครื่องใช้ไฟฟ้า ขนม อาหาร และของเล่น
อนึ่ง “ดองกี้โฮเต้” ซึ่งเป็นห้างสรรพสินค้าแห่งใหม่ในย่านทองหล่อ เอกมัย กรุงเทพมหานคร เกิดจากการร่วมมือกันระหว่าง 3 บริษัท ได้แก่ บริษัท Pan Pacific International Holdings Pte. Ltd. บริษัทในกลุ่ม Don Quijote (สำนักงานใหญ่ ประเทศสิงคโปร์), บริษัท TOA Venture Holding Co.,Ltd. กลุ่มผู้ผลิตและจำหน่ายสีรายใหญ่ (สำนักงานใหญ่ ประเทศไทย) และบริษัท Nippon Parking Development (Thailand) Co.,Ltd. (สำนักงานใหญ่ ประเทศไทย) บริษัทพัฒนาพื้นที่ที่จอดรถที่ความเชี่ยวชาญเป็นอย่างมาก (สำนักงานใหญ่ เมืองโอซาก้า) เอาใจขาช็อปอย่างเต็มรูปแบบ
นอกจากทาง Don Quijote จะมีความโดดเด่นในด้านสินค้าที่หลากหลาย และการเปิดทำการในเวลากลางคืนแล้วนั้น ยังมีความโดดเด่นทางด้านสินค้าราคาถูกซึ่งได้รับการตอบรับที่ดีจากลูกค้าเป็นอย่างมาก โดยเฉพาะระยะหลังนี้ยังเป็นที่รู้จักอย่างกว้างขวางในกลุ่มนักท่องเที่ยวชาวไทยอีกด้วย